CELEX: 32006R1056
Language: da
Date: 2006-07-12 00:00:00
Title: Kommissionens forordning (EF) nr. 1056/2006 af  12. juli 2006  om tarifering af visse varer i den kombinerede nomenklatur

13.7.2006   
            
            
               DA
            
            
               Den Europæiske Unions Tidende
            
            
               L 192/6
            
         
      KOMMISSIONENS FORORDNING (EF) Nr. 1056/2006
   af 12. juli 2006
   om tarifering af visse varer i den kombinerede nomenklatur
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvist er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke fællesskabsforskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ved anvendelse af nævnte almindelige tariferingsbestemmelser skal de varer, der er anført i kolonne 1 i skemaet i bilaget til denne forordning, tariferes i de i kolonne 2 nævnte KN-koder i henhold til de begrundelser, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med fællesskabsretten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), i et tidsrum på tre måneder.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Toldkodeksudvalget —
            
         UDSTEDT FØLGENDE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i de i kolonne 2 i skemaet nævnte KN-koder.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med fællesskabsretten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juli 2006.
      
         
            På Kommissionens vegne
         
         László KOVÁCS
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1. Senest ændret ved Kommissionens forordning (EF) nr. 996/2006 (EUT L 179 af 1.7.2006, s. 26).
   
      (2)  EFT L 302 af 19.10.1992, s. 1. Senest ændret ved Europa-Parlamentets og Rådets forordning (EF) nr. 648/2005 (EUT L 117 af 4.5.2005, s. 13).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et bærbart batteridrevet digitalt apparat til optagelse og gengivelse af lyd og video, som indeholder følgende hovedbestanddele i ét kabinet:
                              
                                          —
                                       
                                       
                                          en harddisk med en lagerkapacitet på 30 GB
                                       
                                    
                                          —
                                       
                                       
                                          et farvedisplay med skærmdiagonal på 6,35 cm (2,5 tommer)
                                       
                                    
                                          —
                                       
                                       
                                          en mikrofon og
                                       
                                    
                                          —
                                       
                                       
                                          en radiofonimodtager.
                                       
                                    Apparatet understøtter følgende formater: MPEG1, MPEG2, MPEG4, DivX, XviD, WMV, MJPEG, MP3 og WMA.
                              Det kan via en USB-port forbindes med en automatisk databehandlingsmaskine med henblik på at nedtage eller overføre mediefiler. Det kan også forbindes med forskellige apparater via en audio/video-grænseflade (A/V-interface).
                              Det kan optage indtil 15 000 musiknumre eller 120 timers digital video eller lagre indtil 25 000 fotografier. Det kan også optage tale
                           
                        
               
                  8521 90 00
               
               
                  Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 3 til afsnit XVI samt teksten til KN-kode 8521 og 8521 90 00.
                  Tarifering som lagerenhed under pos. 8471 er udelukket (bestemmelse 5.B og 5.E til kapitel 84), da apparatet har en selvstændig funktion.
                  I betragtning af, hvad apparatet kan, er dets hovedfunktion at optage eller gengive video, jf. pos. 8521. Derfor er tarifering under pos. 8520 og 8527 udelukket.
                  Tarifering under pos. 8528 er udelukket, da varen hverken er en fjernsynsmodtager eller en videomonitor.
                  Da apparatet har en funktion, der er nævnt andetsteds i kapitel 85 (pos. 8521), er tarifering under pos. 8543 udelukket.
               
            
                  
                              2.
                           
                           
                              En vare bestående af:
                              
                                          —
                                       
                                       
                                          en kuglepen med udskiftelig patron og
                                       
                                    
                                          —
                                       
                                       
                                          en »flash memory« med en kapacitet på 128 MB og en USB-grænseflade, der kan tilsluttes USB-porten på en automatisk databehandlingsmaskine.
                                       
                                    Delene kan anvendes uafhængigt af hinanden
                           
                        
               
                  8523 90 90
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, samt teksten til KN-kode 8523, 8523 90 og 8523 90 90.
                  Varen er en sammensat vare bestående af en pen og en USB »flash memory«. I betragtning af bestanddelenes værdi er hensigten med varen primært at lagre data (pos. 8523).
                  En USB »flash memory« har samme funktion som et »flash memory«, nemlig midlertidig lagring af digitale data (herunder MP3-filer). At der er en USB-grænseflade, ændrer ikke på denne funktion. Derfor er en USB »flash memory« ikke en automatisk databehandlingsmaskine eller enhed dertil. Tarifering under pos. 8471 er derfor udelukket (bestemmelse 5.E til kapitel 84)
               
            
                  
                              3.
                           
                           
                              En vare bestående af:
                              
                                          —
                                       
                                       
                                          et ur kun med mekanisk tidsangivelse og
                                       
                                    
                                          —
                                       
                                       
                                          en »flash memory« med en kapacitet på 128 MB og en USB-grænseflade, der kan tilsluttes USB-porten på en automatisk databehandlingsmaskine.
                                       
                                    Delene kan anvendes uafhængigt af hinanden
                           
                        
               
                  8523 90 90
               
               
                  Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur, samt teksten til KN-kode 8523, 8523 90 og 8523 90 90.
                  Varen er en sammensat vare bestående af et og en USB »flash memory«. I betragtning af bestanddelenes værdi er hensigten med varen primært at lagre data (pos. 8523).
                  En USB »flash memory« har samme funktion som et »flash memory«, nemlig midlertidig lagring af digitale data (herunder MP3-filer). At der er en USB-grænseflade, ændrer ikke på denne funktion. Derfor er en USB »flash memory« ikke en automatisk databehandlingsmaskine eller enhed dertil. Tarifering under pos. 8471 er derfor udelukket (bestemmelse 5.E til kapitel 84)
               
            
                  
                              4.
                           
                           
                              Otte små plastterninger med i alt 48 flader, som holdes sammen langs to kanter.
                              Terningernes orientering kan ændres, så de danner forskellige geometriske former med korrekte illustrationer på
                           
                        
               
                  9503 60 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, samt teksten til KN-kode 9503, 9503 60 og 9503 60 90.
                  Da der skal flyttes rundt på terningerne, for at de kan danne de korrekte illustrationer, anses varen for at være et puslespil